b'\n_START_ARTICLE_\nBoghandle\n_START_PARAGRAPH_\nBoghandle (navnet udtales som p\xc3\xa5 engelsk: /b\xc9\x91\xc9\xa1\xcb\x88h\xc3\xa6n.dl/) var et dansk band (1985-1996), der endte med at f\xc3\xa5 pr\xc3\xa6dikatet: "Danmarks f\xc3\xb8rste grungeband"._NEWLINE_Bandet blevet dannet af Morten Lykkeby og Henrik F\xc3\xb8hns i 1985. Efter en del udskiftninger kulminerede gruppen i 1993 kunstnerisk og publikumsm\xc3\xa6ssigt med en stribe koncerter i Europa, hvor de bl.a. overraskede publikum p\xc3\xa5 Roskilde Festival ved at springe ud i faldsk\xc3\xa6rm over festivalpladsen, f\xc3\xb8r de skulle optr\xc3\xa6de._NEWLINE_Forsanger Ian Walsh forlod gruppen i 1994, og guitaristen Martin Lind overtog pladsen foran mikrofonen. I efter\xc3\xa5ret 1995 udgav de albummet Boghandle Torched \xe2\x80\x93 en plade, der ikke er inspireret af grunge, men heavy metal, fusion og tidlig 70\'er-rock.'